Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1991

i) a beavatkozási rajzokat, részterveket, valamint a szükséges részletességû helyszín- és/vagy szintrajzokat. 5.129. A kutatóreaktor tûzvédelmi szervezetének és üzemeltetõ személyzetének helyismeretét megfelelõ szinten kell tartani. 5.130. Az üzemeltetõ személyzet tûzvédelmi tevékenységét és a tûzoltósággal való együttmûködés speciális követelményeit oktatással kell biztosítani. 5.131. Az üzemeltetõ szervezetnek – a tûzoltósággal együttmûködve – minden, a kutatóreaktorban megtörtént tûzesetet ki kell vizsgálnia. A tûzeseteket a létesítmény biztonsága szempontjából minõsíteni kell. Ezen túlmenõen elemezni kell minden olyan, a létesítményen kívül bekövetkezett tûzesetet vagy robbanást is, amely a nukleáris biztonsági funkciók maradéktalan ellátását akadályozta vagy akadályozhatta volna. 5.19. ÜZEMELTETÉSI TAPASZTALATOK 5.19.1. Más kutatóreaktorok tapasztalatainak gyûjtése 5.132. Az üzemeltetõ szervezetnek biztosítania kell a kutatóreaktor üzemeltetésével kapcsolatos tapasztalatok rendszeres és folyamatos gyûjtését, elemzését, értékelését az üzemeltetés biztonsági színvonalának fenntartása és növelése, továbbá a leszerelési tervek megalapozása érdekében. 5.133. Az üzemeltetési tapasztalatok elemzésekor és értékelésekor elsõdleges jelentõséget kell tulajdonítani az üzemeltetés (beleértve a karbantartást, javítást, ellenõrzést és felülvizsgálatot) során tapasztalt rendellenességek és bekövetkezett üzemzavari és biztonságot érintõ események kivizsgálásának, az ok feltárásának, valós és lehetséges következményeik súlyossága megítélésének, valamint a hasonló rendellenességek elkerülésére irányuló intézkedések meghatározásának. 5.19.2. Az üzemeltetési tapasztalatok hasznosítása 5.134. Az üzemeltetési tapasztalatok eredményeit az üzemeltetõ személyzet idõszakos és rendkívüli oktatási programjába be kell építeni. 5.135. A biztonsági rendszerek, rendszerelemek és kísérleti berendezések tervezett és várható maradék élettartamát az üzemeltetési tapasztalatok, a biztonsági mutatók és trendek elemzése alapján össze kell vetni, és ezt az idõszakos vizsgálatok, cserék, rekonstrukciók tervezésénél figyelembe kell venni. 5.136. Az üzemeltetési adatokat és a bekövetkezett rendellenességek és üzemzavari események hatásait figyelembe kell venni az elõzetes és végleges leszerelési tervek elkészítésekor. 5.137. Az üzemeltetési tapasztalatokat meg kell osztani a hazai és külföldi szakmai szervezetekkel. 5.19.3. A dokumentálás 5.138. Az üzemeltetõ szervezetnek írott és megfelelõen jóváhagyott eljárásrendben szabályoznia kell az üzemeltetési tapasztalatok gyûjtésének, elemzésének és dokumentálásának követelményeit. 5.139. Az üzemeltetési tapasztalatok alapján szükséges intézkedések végrehajtását határidõhöz kell kötni. A tervezett intézkedések jegyzékét és határidõit az üzemeltetõ szervezet vezetõsége köteles folyamatosan figyelemmel kísérni és az újabb tapasztalatok figyelembevételével a szükséges mértékben módosítani. 5.20. ÜZEMELTETÉSI DOKUMENTÁCIÓ 5.140. Az üzemeltetõ szervezetnek írott eljárásrendben kell szabályoznia a biztonsági rendszerek, rendszerelemek és kísérleti berendezések teljes élettartamára vonatkozó üzemeltetési dokumentáció kezelését. 5.141. A dokumentáció kezelésének szabályozása minimálisan az alábbiakra terjedjen ki:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes